Bærekraftig+eplekake+av+nedfallsepler.



Onsdag 9.august pøste regnet ned ute og det kjentes ut som høsten hadde meldt sin ankomst. I Vibeke sin hage hadde det falt ned flere epler i løpet av natten, som ble med til barnehagen denne dagen. De så ikke helt ut som de vi kjøper i butikken, med sine brune flekker og markhull. Vi undret oss over hva som ville skjedd med eplene, dersom de ikke hadde blitt med i barnehagen denne dagen? Jo de ville mest sannsynlig råtnet og blitt kastet i søpla. Da var det fint at vi kunne bruke de til noe!

Oppskriften fant vi fort med et enkelt googlesøk. Vi halverte sukkermengden for oppskriften hadde STORE mengder:) Allikevel ble den ble veldig søt og god! Barna som var med denne gangen, hadde tydelig vært med på et kjøkken før! De viste gode ferdigheter med kniven og stor interesse og kunnskap om matlaging!. Det er gøy! Vi byttet på så alle fikk knekke egg, måle opp sukker, mel og smør. De smurte formen og pyntet med epler og rosiner.

Vi var stolte da den flotte kaken ble presentert som dagens dessert til lunsj:) Hva er vel bedre enn en lun eplekake på en regnværsdag? Ved matbordet snakket vi om hvor bra det var at vi kunne bruke disse eplene til noe så godt. Da lurte barna på om Vibeke hadde flere sånne trær i hagen sin? Det hadde hun, både epler, pærer og plommer! "Så hva skal vi lage neste uke?," spurte et av barna:)

Vi får se..:)


 * [[image:epler.JPG width="198" height="286"]] || [[image:mixer.jpg width="197" height="286"]] || [[image:egg.jpg width="199" height="285"]] || [[image:eplekake rå.jpg width="211" height="285"]] ||